Alice Dasnois (Alizaliwa 1950) ni mwandishi wa habari na mhariri wa magazeti wa Afrika Kusini. Dasnois alihitimu kutoka shule ya wasichana ya Herschel na kumaliza shahada ya uchumi katika chuo kikuu cha Cape Town. Alipata digrii ya uzamili huko Sorbonne (Université Paris I - Panthéon Sorbonne) katika uchumi wa maendeleo. Katikati ya miaka ya 1980 alifanya kazi kama mkalimani huko Paris. Mnamo mwaka 1988, alihamia kisiwa cha Reunion kufanya kazi kwa Témoignage. Mnamo mwaka 1992, alianza kufanya kazi The Argus huko Cape Town ambapo alihariri sehemu ya biashara kabla ya kuwa mhariri msaidizi wa fedha za kibinafsi (Cape Town). Mnamo mwaka 2001, alihamia Johannesburg na kuwa mhariri wa ripoti za kibiashara. Kabla ya kufanya kazi kama kaimu mhariri wa Pretoria News kwa mwaka 2006. Alifanya kazi kama naibu mhariri wa Cape Times kutoka Desemba 2006 hadi Aprili 2009, wakati alikua mhariri wa kwanza wa kike wa Cape Times. Dasnois aliondolewa kwenye wadhifa wake kama mhariri wa Cape Times mwishoni mwa wiki ya tarehe 6 Desemba 2013, muda mfupi baada ya kupatikana kwa Cape Times na Sekunjalo Investments Limited.